**ТЕХНИЧЕСКА СПЕЦИФИКАЦИЯ**

*за участие в процедурата за възлагане на обществена поръчка с предмет:*

***„Ремонтни и аварийни работи на В и К мрежи и съоръжения, експлоатирани и поддържани от Община Перник“***

***А. Технически изисквания при изпълнение***

1. **Изисквания към влаганите материали**
   1. **Водопроводна мрежа –** СМР, които ще се извършват да бъдат съобразени с изискванията на нормативните документи и в съответствие с БДС ЕN 12201:2011 или еквивалентно за водопроводи.
   2. **Канализационна мрежа –** СМР, които ще се извършват да бъдат съобразени с изискванията на нормативните документи и в съответствие с БДС ЕN 11296:2011 или еквивалентно за канализация.
   3. **Тротоарни плочи, бордюри и градински ивици**

Тротоарните плочи, бордюрите и градинските ивици трябва да отговарят по качество на изискванията на БДС 624 или еквивалентен. Фугите, които остават между плочките, да се запълнат с циментов разтвор отговарящ на изискванията на БДС 9340 или еквивалентен.

**2.Изисквания към изпълнението на видовете СМР**

**2.1. Земни работи**

* Изкопни работи;
* Обратна засипка на траншеи.

**2.2. Възстановяване на връхна настилка**

**-** Направа на 1 м² кръпка от плътна и неплътна асфалтова смес;

- Възстановяване на тротоарна настилка с плочи;

- Възстановяване на зелени площи.

**2.3. Изграждане на нови**

- Водопроводни мрежи – полагане на водопроводни тръби, противопожарени хидранти, спирателни кранове;

- Канализационни мрежи – полагане на канализационни тръби, изграждане на ревизионна шахта, изграждане на уличен отток.

**3.Изисквания към техническото оборудване**

- Транспортните средства, използвани за превозване на фракциите и асфалтовата смес трябва да имат чисто, гладко метално дъно и да бъдат почистени от прах, застинала асфалтова смес, масла, бензинови или други замърсявания**,** които могат да повредят транспортирания материал.

- Валяците трябва да бъдат снабдени с реверсивен съединител, с регулируеми чистачки, които да поддържат повърхността на колелото чиста, както и с ефективни механизми за осигуряване необходимата влажност по колелата, така че да се избегне залепване на материал по тях. По повърхността на бандажите не трябва да има неравности или издатини, които могат да повредят повърхността на асфалтовите пластове.

**4.Условия на труд**

Изпълнителят е длъжен да обезопасява и сигнализира обекта, при спазване изискванията на НАРЕДБА № 3 на МРРБ от 16.08.2010 г. за временната организация и безопасността на движението при извършване на строителни и монтажни работи по пътищата и улиците (ДВ, бр. 74 от 21.09.2010 г.).

По време на изпълнение на строително – монтажните работи Изпълнителят е длъжен да спазва изискванията на Наредба № 2 на МТСП и МРРБ от 22.03.2004 г. за минималните изисквания за здравословни и безопасни условия на труд при извършване на строителни и монтажни работи.

Изпълнителят е длъжен да спазва изискванията на законовата уредба в страната по безопасност и хигиена на труда, пожарна безопасност, екологични изисквания и други свързани със строителството стандарти и технически нормативни документи, действащи в страната.

**5.Аварийни ремонтни дейности на водопроводни и канализационни мрежи и съоръжения, които попадат в обхвата на проекта:**

**5.1. Аварийни ремонти на водопроводната мрежа, организация и техника. Възможни аварии и начини за отстраняването им:**

- При азбестоциментови тръби;

- При полиетиленови тръби;

- При стоманен водопровод;

- При фасонни части и арматури.

**5.2.** **Аварийни ремонти на канализационна мрежа, организация и техника. Възможни аварии и начини за отстраняването им:**

**-** При бетонови тръби;

- При PVC тръби;

- При ревизионна шахта;

- При уличен отток.

***Б. Контрол на работа и приемане на изпълнените работи***

1. **Контрол при изпълнението на работите**

След подписване на договора за възлагане количествата и видове строителни работи на всеки обект се уточняват с Възлагателно писмо от Възложителя до Ръководителя на екипа на Изпълнителя. Отчитането на изпълнените и подлежащите на заплащане видове строителни работи се извършва с двустранно подписани от Изпълнителя и Възложителя протоколи.

1. **Приемане на извършените работи**

Възложителят може по всяко време да инспектира работите, да контролира технологията на изпълнението и да издава инструкции за отстраняване на дефекти, съобразно изискванията на технологията и начина на изпълнение. В случай на констатирани дефекти, отклонения и ниско качествено изпълнение, Възложителят спира работите до отстраняването им от Изпълнителя.

Всички дефектни материали се отстраняват от обекта, а дефектните работи се разрушават от Изпълнителя за негова сметка.

Всички извършени работи и доставени материали трябва да отговарят на актуалните (действащи в момента) Български държавни стандарти, европейските стандарти или еквивалентни международни стандарти. Доставката на всички материали, необходими за изпълнение на строително-монтажните работи е задължение на Изпълнителя. Всички материали трябва да са придружени със съответните сертификати за произход и декларация, удостоверяваща съответствието на всеки един от вложените строителни продукти със съществените изисквания към строежите, съгласно изискванията на Закона за техническите изисквания към продуктите и подзаконовите нормативни актове към него.

След приключване на работата за даден участък от позицията, Изпълнителят е длъжен да почисти работната площадка и да извози строителните отпадъци на депо, указано от Възложителя, въз основа на разрешение за депониране на строителни отпадъци. Материалите, годни за втора употреба, добити при изпълнението на поръчката, са собственост на Възложителя и следва да се депонират на указаните от него места.

1. **Гаранционни срокове**

Съгласно НАРЕДБА № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти, **чл. 20**, т.11 гаранционните срокове за водоснабдителни мрежи и съоръжения е 8 години.